CELEX: 32009R0054
Language: et
Date: 2009-01-21 00:00:00
Title: Komisjoni määrus (EÜ) nr 54/2009, 21. jaanuar 2009 , millega muudetakse nõukogu määrust (EÜ) nr 669/97 seoses teatavate Fääri saartelt pärit kalade ja kalatoodete ühenduse tariifikvootide avamise ja haldamisega

22.1.2009   
            
            
               ET
            
            
               Euroopa Liidu Teataja
            
            
               L 17/37
            
         
      KOMISJONI MÄÄRUS (EÜ) nr 54/2009,
   21. jaanuar 2009,
   millega muudetakse nõukogu määrust (EÜ) nr 669/97 seoses teatavate Fääri saartelt pärit kalade ja kalatoodete ühenduse tariifikvootide avamise ja haldamisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 14. aprilli 1997. aasta määrust (EÜ) nr 669/97, millega avatakse teatavate Fääri saartelt pärit kalade ja kalatoodete ühenduse tariifikvoodid, nähakse ette nende haldamine, määratletakse nende meetmete muutmise või kohandamise üksikasjalikud sätted ning tunnistatakse kehtetuks määrus (EÜ) nr 1983/95, (1) eriti selle artikli 5 lõiget 1,
   ning arvestades järgmist:
   
               (1)
            
            
               EÜ ning Taani ja Fääri saarte ühiskomitee otsusega nr 2/2008 (2008/957/EÜ) (2) muudeti ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 1 lisa I ja II tabelit.
            
         
               (2)
            
            
               Kokkuleppe muudetud protokollis nr 1 on sätestatud kolm uut iga-aastast tariifikvooti, mis hõlmavad teatavate Fääri saartelt pärit kalade ja kalatoodete importi ühendusse. Uusi tariifikvoote kohaldatakse alates 1. septembrist 2008. Kõnealuste uute tariifikvootide rakendamiseks on vaja kohandada kala ja kalatoodete nimekirja, mille suhtes kehtivad määruses (EÜ) nr 669/97 sätestatud tariifikvoodid.
            
         
               (3)
            
            
               Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) nähakse ette tollideklaratsioonide kuupäevade järjekorras kasutatavate tariifikvootide haldamist käsitlev süsteem. Lihtsustamiseks ja tulemusliku haldamise tagamiseks tihedas koostöös Fääri saarte kohaliku valitsuse, liikmesriikide tolliametite ja komisjoni vahel peab määruses (EÜ) nr 669/97 sätestatud tariifikvootide suhtes kehtima nimetatud halduskord.
            
         
               (4)
            
            
               2008. aastal arvutatakse käesolevas määruses sätestatud tariifikvootide maht otsuses nr 2/2008 (2008/957/EÜ) sätestatud põhimahtude põhjal pro rata, võttes arvesse seda osa aastast, mis on möödunud enne tariifikvootide kohaldamist.
            
         
               (5)
            
            
               Seetõttu tuleks määrust (EÜ) nr 669/97 vastavalt muuta.
            
         
               (6)
            
            
               Vastavalt otsusele nr 2/2008 (2008/957/EÜ) peab uusi tariifikvoote kohaldama alates 1. septembrist 2008. Seepärast tuleks käesolevat määrust kohaldada alates samast kuupäevast.
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 669/97 muudetakse järgmiselt.
   
               1)
            
            
               Artikkel 2 asendatakse järgmisega:
               „Artikkel 2
               Käesolevas määruses sätestatud tariifikvoote hallatakse vastavalt määruse (EMÜ) nr 2454/93 artiklitele 308a, 308b ja 308c.”
            
         
               2)
            
            
               Lisa muudetakse vastavalt käesoleva määruse lisas sätestatule.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. septembrist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. jaanuar 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 101, 18.4.1997, lk 1.
   
      (2)  ELT L 338, 17.12.2008, lk 72.
   
      (3)  EÜT L 253, 11.10.1993, lk 1.
   
      LISA
      Määruse (EÜ) nr 669/97 lisasse lisatakse järgmised read.
      
         
                     Jrk-nr
                  
                  
                     CN-kood
                  
                  
                     TARICi alamrubriik
                  
                  
                     Kirjeldus
                  
                  
                     Tollimaksumäär
                  
                  
                     Kvoodi maht
                     (tonnides)
                  
               
                     „09.0672
                  
                  
                     ex 0305 59 80
                  
                  
                     80
                  
                  
                     Põhja-Atlandi süsikas (Pollachius Virens), soolatud ja kuivatatud
                  
                  
                     0
                  
                  
                     Alates 1.9.2008 kuni 31.12.2008: 250
                     Alates 1.1.2009 kuni 31.12.2009 ja igal sellele järgneval aastal 1.1 kuni 31.12: 750
                  
               
                     09.0674
                  
                  
                     ex 0307 91 00
                     ex 0307 99 18
                     ex 1605 90 30
                  
                  
                     10
                     10
                     30
                  
                  
                     Tavaline tõrikodalane (Buccinum undatum), elus, värske või jahutatud, külmutatud, töödeldud või konserveeritud
                  
                  
                     0
                  
                  
                     Alates 1.9.2008 kuni 31.12.2008: 400
                     Alates 1.1.2009 kuni 31.12.2009 ja igal sellele järgneval aastal 1.1 kuni 31.12: 1 200
                  
               
                     09.0676
                  
                  
                     ex 0306 14 90
                  
                  
                     10
                  
                  
                     Krabid liigist Geryon affinis, külmutatud
                  
                  
                     0
                  
                  
                     Alates 1.9.2008 kuni 31.12.2008: 250
                     Alates 1.1.2009 kuni 31.12.2009 ja igal sellele järgneval aastal 1.1 kuni 31.12: 750”